Οδηγίες και Δικαιολογητικά πραγματοποίησης πρακτικής άσκησης φοιτητών ΑΕΙ-ΑΤΕΙ στο Π.Γ.Ν. Αλεξανδρούπολης

Προκειμένου να πραγματοποιήσετε την πρακτική σας άσκηση στο νοσοκομείο μας, και εφόσον έχετε ήδη διευθετήσει τα διαδικαστικά ζητήματα με τη σχολή σας(βεβαίωση αποδοχής φορέα κτλ), απαιτούνται τα εξής:

Αίτηση, η οποία υπάρχει αναρτημένη στην ιστοσελίδα www.pgna.gr.  την οποία συμπληρώνετε ανάλογα και την καταθέτετε με email στο grammateia@pgna.gr (με κοινοποίηση στον εκάστοτε επόπτη σας) συνοδευόμενη από τα  ακόλουθα δικαιολογητικά. Στην περίπτωση που το πανεπιστήμιο σας εντάσσει την πρακτική άσκηση σε κάποιο συγχρηματοδοτούμενο πρόγραμμα ΕΣΠΑ, παρακαλώ αυτό να αναγράφεται στην αίτησή σας.

Απαραίτητα Δικαιολογητικά

1. Έντυπο στοιχείων ενδιαφερόμενου πρακτικής άσκησης με αναλυτικές ημερομηνίες έναρξης λήξης, ώρες και ημέρες πρακτικής άσκησης (επισυνάπτετε) 
2. Φωτοαντίγραφο αστυνομικής ταυτότητας (δεν χρειάζεται επικύρωση).
3. Υπεύθυνες δηλώσεις μέσω gov: a)περί εχεμύθειας-εμπιστευτικότητας και β) περί αμισθίας.(επισυνάπτονται).
4. Πιστοποιητικό οικογενειακής κατάστασης.
5. [bookmark: _Hlk191539027]Βεβαίωση φοιτητικής ιδιότητας από τη σχολή .
6. Βεβαίωση πρακτικής άσκησης από τη σχολή .
7. Βεβαίωση απογραφής ΕΦΚΑ.
8. Βεβαίωση απόδοσης ΑΦΜ.
9. IBAN τραπεζικού λογαριασμού (επίσημη εκτύπωση από τράπεζα).
10. Συμβάσεις πρακτικής άσκησης σε 3 (τρία) αντίγραφα (έγγραφο της σχολής του φοιτητή, τα οποία υπογράφονται από όλους τους εμπλεκόμενους (Φορέα υποδοχής, Σχολή/ Τμήμα φοιτητή και τον φοιτητή) Ένα  υπογεγραμμένο αντίγραφο παραμένει  στο Φορέα υποδοχής) και ΕΓΚΡΙΤΙΚΗ ΑΠΟΦΑΣΗ της σχολής.
Η σύμβαση και η εγκριτική απόφαση πρέπει να αποστέλλονται άμεσα στον φορέα, καθώς χωρίς αυτά είναι αδύνατη η υποβολή στο σύστημα Εργάνη.
11. Εργάνη αφού ολοκληρωθούν οι αντίστοιχες διαδικασίες, ο σπουδαστής/φοιτητής-τρια παραλαμβάνει με δική του ευθύνη από το Τμήμα Διαχείρισης Ανθρωπίνου Δυναμικού του νοσοκομείου (1ος όροφος) τα έγγραφα έναρξης και  λήξης του Εργάνη. Εναλλακτικά μπορείτε να βρείτε και να κατεβάσετε το έντυπο Ε3.5 (Αναγγελία Έναρξης/Μεταβολών Πρακτικής Άσκησης) ηλεκτρονικά, συνδεόμενος/η με τους κωδικούς σας TAXISnet στην επίσημη πλατφόρμα myErgani (επισυνάπτονται οδηγίες)
Λίγο πριν από την ολοκλήρωση της πρακτικής σας άσκησης, παρακαλούμε να μεριμνήσετε για τα εξής:
1.Ενημέρωση: Γνωστοποιήστε μας την τελευταία εργάσιμη ημέρα σας.
2.Κατάθεση δικαιολογητικών: Την ημέρα λήξης της πρακτικής άσκησης, παρακαλείστε να καταθέσετε στο Γραφείο Προσωπικού τη βεβαίωση ολοκλήρωσης ή να την αποστείλετε μέσω ηλεκτρονικού ταχυδρομείου (email).

Η τήρηση των παραπάνω είναι εξαιρετικά κρίσιμη, καθώς οι ημερομηνίες για τη δήλωση λήξης στο σύστημα ΕΡΓΑΝΗ είναι αυστηρές. Παρακαλούμε για την άμεση συνεργασία σας, ώστε να αποφευχθούν προβλήματα με την ολοκλήρωση της πρακτικής σας.

Η αίτηση για Πρακτική Άσκηση θα εξυπηρετείται/ απαντάται εντός δυο (2)  μηνών από την ημερομηνία κατάθεσής της στο Φορέα . 

Όλα τα δικαιολογητικά αποστέλλονται σε ηλεκτρονική μορφή για να γίνονται αποδεκτά από το Φορέα υποδοχής

Οι φοιτητές υποχρεούνται να ακολουθήσουν τη διαδικασία της ηλεκτρονικής κατοχύρωσης θέσης πρακτικής άσκησης μέσω ΑΤΛΑΣ. Για την κατοχύρωση θέσης μέσω συστήματος ΑΤΛΑΣ απαιτείται ένας κωδικός αριθμός τον οποίο ζητάτε από το Τμήμα Διαχείρισης Ανθρωπίνου Δυναμικού.
 Για τους  φοιτητές του ΑΤΕΙ Ηπείρου, εκτός της προηγούμενης διαδικασίας , η διαδικασία πραγματοποίησης της πρακτικής άσκησης γίνεται και μέσω του συστήματος ΔΑΣΤΑ (ζητήστε  από το Τμήμα Διαχείρισης Ανθρωπίνου Δυναμικού το όνομα χρήστη (username) και τον κωδικό πρόσβασης (password)  του νοσοκομείου μας ).
  
